ร้านนี้เห็นป้ายหน้าร้านแล้วน่าจะมีสื่อต่างๆ มาแนะนำเยอะนะคะ ติดป้ายการันตีว่ามาชิมแล้ว แถมยังมีโลโก้เปิบพิสดารอีกด้วยค่ะ แถมคนก็เยอะ ด้านในร้านก็ไม่ใหญ่มาก แต่คนเต็มแน่นเชียว แต่ก็พอจะมีที่นั่งด้านนอกอยู่บ้าง เลยเลือกนั่งด้านนอกค่ะ 

ที่เราสั่งมาก็ตำไทย 30 บาทค่ะ มะละกอเขากรอบนุ่มเส้นเล็กดี แล้วก็มีข้าวผัดกุ้ง 38 บาท รสชาติก็กลางๆ นะคะ ข้าวก็น้อยอยู่ค่ะ ส่วนที่ดูน่ากินสุดๆ น่าจะเป็นแกงส้มกุ้งชะอม 80 บาทที่รสชาติและสีเข้มข้นดี เสียอย่างเดียว แต่ละเมนูเขาติดหวานไปหน่อย เพราะเราคาดหวังว่าจะเผ็ดแซ่บตามชื่อน่ะค่ะ แต่เรื่องราคาคิดว่าไม่แพง กลางๆ ทั่วๆ ไป  

แต่ถึงแม้คนจะเยอะ แต่ว่าเสิร์ฟรวดเร็วดีค่ะ ส้มตำสั่งไปแป๊ปเดียวมาแล้วอะ ส่วนอย่างอื่นก็ทยอยตามมาไม่นาน ประทับใจดีค่ะ 

ที่นี่เขาเปิด 11.00-21.00 น แล้วก็มีอีก 3 สาขา คือศรีนครินทร์ รามคำแหง 2 แล้วก็ศูนย์ราชการ ยังไงอยากให้มาลองดูนะคะ ส่วนเรากะว่าถ้ามาลองอีกที กะจะสั่งเมนูเผ็ดอื่นๆ ดูบ้าง เราว่าถ้าเติมเผ็ดเข้าไปหน่อยบางเมนู รสชาติก็จะครบเครื่องทีเดียวค่ะ 

 